CELEX: 62009TA0216
Language: lt
Date: 2012-10-25 00:00:00
Title: Byla T-216/09: 2012 m. spalio 25 d. Bendrojo Teismo sprendimas byloje Astrim ir Elyo Italia prieš Komisiją (Viešieji paslaugų pirkimai — Konkurso procedūra — Ispros Jungtinio tyrimų centro oro kondicionavimo įrenginių, aušinimo ir ventiliacijos sistemų priežiūros paslaugos — Konkurso dalyvio pasiūlymo atmetimas — Specifikacijose numatytos sąlygos aiškinimas — Pareiga motyvuoti)

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/21
            
         2012 m. spalio 25 d. Bendrojo Teismo sprendimas byloje Astrim ir Elyo Italia prieš Komisiją
   
   (Byla T-216/09) (1)
   
   (Viešieji paslaugų pirkimai - Konkurso procedūra - Ispros Jungtinio tyrimų centro oro kondicionavimo įrenginių, aušinimo ir ventiliacijos sistemų priežiūros paslaugos - Konkurso dalyvio pasiūlymo atmetimas - Specifikacijose numatytos sąlygos aiškinimas - Pareiga motyvuoti)
   2012/C 379/36
   Proceso kalba: italų
   
      Šalys
   
   
      Ieškovės: Astrim SpA (Roma, Italija) ir Elyo Italia Srl (Sesto San Džovanis, Italija), atstovaujamos advokatų M. Brugnoletti ir M. Civello
   
      Atsakovė: Europos Komisija, atstovaujama iš pradžių N. Bambara ir E. Manhaeve, vėliau E. Manhaeve ir F. Moro, padedamų advokato D. Gullo
   
      Dalykas
   
   Prašymas panaikinti 2009 m. kovo 27 d. Komisijos sprendimą, kuriuo atmestas ieškovių pagal 2008 m. spalio 25 d. Komisijos paskelbtą pranešimą apie konkursą dėl Ispros Jungtinio tyrimų centro oro kondicionavimo įrenginių, aušinimo ir ventiliacijos sistemų priežiūros paslaugų teikimo sutarties sudarymo (OL 2008/S 208–274999) pateiktas pasiūlymas, o nepatenkinus šio prašymo, prašymas iš dalies panaikinti kvietimo pateikti pasiūlymą 17 punktą.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               Priteisti iš Astrim SpA ir Elyo Italia Srl bylinėjimosi išlaidas.
            
         
      (1)  OL C 167, 2009 7 18.